**Változások a betegellátásban**

**Arc-, Állcsont- és Szájsebészeti Klinika**

A **fekvőbeteg-ellátásban** biztosítjuk:

* a szájüregi daganatos,
* a traumás és
* a súlyos szájüregi,
* nyaki gyulladásos kórképpel érkező betegek ellátását.

Az **előjegyzett,** de halasztható beavatkozásokat, **műtéteket és ambuláns vizsgálatokat elhalasztjuk,** erről **telefonon értesítjük a betegeket.**

Az egyébként **panaszmentes** **onkológiai kontrollokat** elhalasztjuk.

A **sürgős ellátást igénylő** betegeket a várótermi zsúfoltság és a betegtalálkozások csökkentése érdekében – lehetőség szerint – időpontra hívjuk be.

Kérjük Önöket, hogy a klinikára való belépéskor az automata mellett **végezzenek kézfertőtlenítést** a mellékelt oldatokkal.

A **váróteremben** kérjük, **egymástól biztonságos – lehetőleg 2, de legalább 1 méter – távolságra** foglaljanak helyet. A **védőmaszk** hordása hasznos, a személyi **kézfertőtlenítő** alkalmazása kötelező.

Tájékoztatjuk a betegeket és a velük érkező hozzátartozókat, hogy **a kísérők – indokolt esetet leszámítva – csak a várótermen kívül várakozhatnak.**

**A vészhelyzet megszűntével** betegeink az 52/255-638 telefonszámon tudnak új vizsgálati időpontot kérni.

Felhívjuk a figyelmet, hogy a Klinikai Központban, így az Arc-, Állcsont- és Szájsebészeti Klinika fekvőbetegosztályain is 2020. március 8-tól visszavonásig általános **látogatási tilalom** van érvényben!